
[bookmark: _Hlk100820923]          În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Directorul executiv al Direcției Patrimoniu și Serviciul Patrimoniu, Concesionări, Închirieri, formulează următorul:


RAPORT DE SPECIALITATE
[bookmark: _Hlk30582908][bookmark: _Hlk38438552]la proiectul privind însușirea documentației tehnice de actualizare a datelor cadastrale pentru imobilul teren identificat prin CF nr. 189351 Satu Mare

În urma analizării extrasului de carte funciară nr. 189351 Satu Mare, rezultă că imobilul – teren identificat în cuprinsul documentației – are o suprafață înscrisă în cartea funciară de 1.000 mp și se află în proprietatea Orașului Satu Mare (Municipiul Satu Mare).
Potrivit Planului de amplasament și delimitare a imobilului, avizat de Oficiul de Cadastru și Publicitate Imobiliară Satu Mare cu nr. 25516/13.02.2026 și întocmit de S.C. Dărăban Topo S.R.L., prin Dărăban Tudor Radu, persoană fizică autorizată A.N.C.P.I., rezultă o diferență între suprafața înscrisă în cartea funciară, respectiv 1.000 mp, și suprafața rezultată în urma măsurătorilor efectuate în teren, respectiv 743 mp, diferența fiind de 257 mp.
Diferența de suprafață este justificată prin existența unor erori de calcul, respectiv prin utilizarea, la data efectuării măsurătorilor anterioare, a unor metode și instrumente de măsurare necorespunzătoare. În aceste condiții, se impune însușirea documentației cadastrale și actualizarea datelor înscrise în cartea funciară, prin diminuarea suprafeței imobilului înscris în CF nr. 189351 Satu Mare de la 1.000 mp la 743 mp.
Imobilul – teren care face obiectul prezentului proiect de hotărâre este reprezentat în teren de Pasajul Ruha Ștefan. Având în vedere destinația acestuia și faptul că reprezintă un bun de uz public, se impune înscrierea imobilului în domeniul public al Municipiului Satu Mare, în condițiile legii.
Totodată, având în vedere faptul că Hotărârea Consiliului Local al Municipiului Satu Mare nr. 72/26.03.2026, având ca obiect înscrierea în cartea funciară a terenului care face obiectul prezentei hotărâri, nu a produs efecte juridice, se impune abrogarea acesteia.
          Față de cele expuse mai sus, raportat și prevederile art. 129 alin.(2) lit. c) din  O.U.G nr.57/2019 privind Codul Administrativ, cu modificările și completările ulterioare, potrivit cărora consiliul local are atribuții privind administrarea domeniului public/privat al Municipiului, constatând respectarea prevederilor art. 18  lit. b), art. 86 art. 96 și art. 101  din Anexa la Ordinul nr. 600 din februarie 2023 privind aprobarea Regulamentului de recepție și înscriere în evidențele de cadastru și carte funciară                                                        cu modificările și completările ulterioare, potrivit cărora ”… Documentaţia cadastrală de actualizare informaţii tehnice este documentaţia prin care se realizează actualizarea oricăror informaţii textuale şi grafice ale imobilului înscris în sistemul integrat de cadastru şi carte funciară şi poate fi realizată prin una sau mai multe operaţiuni de: înscriere/radiere construcţii, modificare limită de imobil, modificare suprafaţă, actualizare categorii de folosinţă/destinaţii, repoziţionare, descrierea dezmembrămintelor dreptului de proprietate pentru o parte din imobil şi actualizarea oricăror informaţii tehnice cu privire la imobil. Prin cererea de actualizare informaţii tehnice pot fi efectuate simultan toate operaţiunile enumerate anterior. Pentru imobilele a căror suprafaţă rezultată din măsurători este mai mică decât suprafaţa înscrisă în cartea funciară, modificarea suprafeţei se realizează în baza documentaţiei cadastrale şi a declaraţiei autentice a proprietarului cu privire la acordul de diminuare a suprafeţei….”, coroborate cu prevederile art. 888 din Codul Civil ”... Condiţii de înscriere - Înscrierea în cartea funciară se efectuează în baza înscrisului autentic notarial, a hotărârii judecătoreşti rămase definitivă, a certificatului de moştenitor sau în baza unui alt act emis de autorităţile administrative, în cazurile în care legea prevede aceasta.....”,  
             Înaintăm Consiliului Local la Municipiului Satu Mare prezentul proiect de hotărâre în baza documentației tehnice depuse și a legislației în vigoare, cu propunere de aprobare.  

